**MINISTERUL EDUCAŢIEI NAȚIONALE ŞI CERCETĂRII ŞTIINŢIFICE**

**INSPECTORATUL ŞCOLAR JUDEŢEAN CLUJ**



***FESTIVALUL - CONCURS***

***JOHANN SEBASTIAN BACH***

***Ediţia a XXXII - a***

***23 - 25 martie 2017***

***organizat de***

***Şcoala Gimnazială de Muzică “Augustin Bena” din Cluj-Napoca,***

în colaborare cu

***Colegiul de Muzică “Sigismund Toduţă” Cluj-Napoca,***

care îşi propun şi în acest an promovarea creaţiei marelui compozitor în rândurile **elevilor claselor 0-XII**

**REGULAMENT**

**Condiţii de participare :**

**1.** Concursul de interpretare se organizează pe clase, pentru următoarele categorii de instrumente:

1. **pian**

**b) vioară**

**c) corzi grave, harpă**

**d) instrumente de suflat şi percuţie**

 **e) muzică de cameră**

Unitatea dumneavoastră şcolară va participa cu un număr de elevi în urma preselecţiei făcute la nivelul acesteia.

**2.** Concurenţii vor prezenta o lucrare aleasă **exclusiv** din creaţia compozitorului **Johann Sebastian Bach.** Lucrarea va fi prezentată *din memorie, fără repetiţii*. Dacă lucrarea are mai multe părţi (de ex. **suită**), se vor prezenta **maxim** **2** (două) dintre acestea, la alegerea interpretului. Nu se admit modificări ulterioare în repertoriul comunicat în fişa de înscriere!

**PRECIZĂRI:** Se acceptă interpretarea unor lucrări bachiene în transcripţie (de exemplu de la flaut la marimbă), însă nu se admit prelucrări de tipul “*Ave Maria*” de Bach-Gounod. De asemenea, nu se admite prezentarea unui ***Preludiu*** din ***Clavecinul bine temperat*** fără ***Fuga*** corespunzătoare!!!

**3.** Concurenţii sunt invitaţi să se încadreze în următorul minutaj:

- pentru fiecare participant din clasele **0-IV** sunt alocate maxim **3** minute

- pentru fiecare participant din clasele **V-VIII** sunt alocate maxim **7** minute

- pentru fiecare participant din clasele **IX-XII** sunt alocate maxim **10** minute

**4.** Şcoala organizatoare nu asigură corepetitor.

**5. Cei care doresc să sprijine buna desfăşurare a festivalului, pot face *DONAŢII* în contul de sponsorizări al şcolii noastre:**

**RO67TREZ2165007XXX015286**, **BN Trezoreria Cluj, CUI 17 96 55 70**

în nume propriu sau prin diverse instituţii sau firme.

**6. Înscrierea în concurs** se face pe baza ***fişei de înscriere*** (anexă la prezentul regulament), document care va fi trimis până cel târziu la data de ***13 MARTIE*** a.c. **inclusiv,**  **pe adresa de e-mail:** ***festivalbach.cluj@yahoo.ro*****.**

În vederea **retrimiterii**, **vă rugăm *să salvaţi fişa de înscriere*** în **format .doc, .docx sau .pdf, dar NU .jpeg !!!**

De asemenea, **documentul** să fie **salvat** şi **trimis doar cu numele participantului, fiecare document conținând o singură fișă de înscriere .**

De exemplu: **Popescu George.doc** sau **Ionescu Ana.pdf**

**7.** **Masa** şi **cazarea** se vor asigura, contra cost, la cantine şi internate şcolare pentru elevii participanţi şi un cadru didactic însoţitor, în funcţie de solicitările exprimate pe fișa de înscriere.

**8.** Fiecare elev participant va primi **GRATUIT** **broşura** Festivalului la sala de concurs, **vineri 24 martie**.

**Juriul festivalului** va fi alcătuit din profesori de specialitate. Evaluarea candidaţilor se va face pe baza următoarelor criterii:

a) realizarea stilistică

b) realizarea tehnică

c) personalitatea interpretului

Juriul îşi rezervă dreptul de a întrerupe concurentul, în cazul depăşirii baremului de timp stabilit. Membrii juriului nu au dreptul de a-şi nota propriii elevi. Deciziile juriului sunt definitive şi fără drept de contestaţie.

În funcţie de interpretare se vor acorda diplome de **EXCELENŢĂ, MERIT** sau **PARTICIPARE**. În urma concertului de gală, la decizia juriului se va acorda **MARELE PREMIU** al festivalului ***pe grupe de vârstă***: clasele 0-IV, V-VIII, IX-XII.

**Programul Festivalului :**

**JOI 23 MARTIE**

**- primirea candidaţilor din alte oraşe la sediul şcolii organizatoare**

 **- ora 17.00: *Deschiderea festivă* *a Festivalului,*** incluzând **Recitalul laureaţilor Marelui Premiu**, ediţia 2016, la **Şcoala Gimnazială de Muzică “Augustin Bena”, sala *J.S.Bach***

**VINERI 24 MARTIE - desfăşurarea festivalului (cu începere de la ora 9) în 2 locaţii:**

* **vioară, corzi grave şi muzică de cameră - coarde** la **Şcoala Gimnazială de Muzică “Augustin Bena”, str. Horea nr. 19 B**
* **pian, percuţie, suflători şi** **muzică de cameră - suflători** la **Colegiul de Muzică “Sigismund Toduţă”, str. Paris nr. 60**

**SÂMBĂTĂ 25 MARTIE, ora 12:00**

**- Concertul de gală** şi **Festivitatea de premiere** la **Colegiul de Muzică “Sigismund Toduţă”, str. Paris nr. 60, Sala Festivă (A7)**